wickkiey/tamil-wikipedia-chunked huggingface dataset:
# தீயா வேலை செய்யணும் குமாரு

**தீயா வேலை செய்யணும் குமாரு** 2013ல் வெளிவந்த காதலும் நகைச்சுவையும் கலந்து சுந்தர்.சி துணை தயாரிப்பில் இயக்கியுள்ள தமிழ்த் திரைப்படம் ஆகும். குஷ்பூ சுந்தர் தயாரிப்பில் சித்தார்த், ஹன்சிகா மோத்வானி,கணேஷ் வெங்கட்ராமன் மற்றும் நகைச்சுவை நடிகர் சந்தானம் ஆகியோர் நடித்துள்ள திரைப்படம். இதன் தெலுங்கு பதிப்பான சம்திங் சம்திங் ல் சந்தானத்திற்கு பதிலாக பிரம்மானந்தம் நடித்து ஒரே சமயத்தில் வெளிவந்தது. 2013 ஜனவரி மாதம் இதன் படபிடிப்பு ஆரம்பிக்கப் பட்டது. சூன் 14ம் தேதி 2013 ஆண்டு வெளியான இந்த படத்திற்கு நல்ல விமர்சனம் கிடைத்து வியாபார ரீதியாக வெற்றியும் பெற்றது
.
# தீயா வேலை செய்யணும் குமாரு

## கதை சுருக்கம்

குமார் (*சித்தார்த்*) கூட்டு குடும்பத்தில் வசிக்கும் மென்பொருள் பொறியாளர். தலைமுறை தலைமுறையாக இவரது குடும்பத்தில் உள்ள அனைவரும் காதல் திருமணம் செய்துள்ளனர். எனினும் இவருக்கு மட்டும் குழந்தை பருவம் முதல் இளமை பருவம் வரை பெண்களும், காதலும் மோசமான அனுபவத்தையே தருகின்றன. ஒருநாள் தன் அலுவலகத்தில் புதியதாக வேலைக்கு சேரும் சஞ்சனா (*ஹன்சிகா மோத்வானி*)வுடன் காதல் வயப்படுகிறார். தன் காதலை வெளிப்படுத்த தெரியாத காரணத்தினால், காதலர்களை ஈர்க்க உதவுவதன் மூலம் காசு சம்பாதிக்கும் மோகியா (*சந்தானம்*) வின் உதவியை நாடுகிறார். பெண்களிடம் உறுதியாக பேசுவதற்கு மோகியா அவருக்கு வகுப்பெடுக்கிறார். அவர் குமாரிடம் சஞ்சனா தன் பணி முதல்வரான ஜார்ஜ்யை (*கணேஷ் வெங்கட்ராமன்*) காதலிப்பதாக வதந்தியை பரப்ப சொல்கிறார். இதன் முடிவாக, ஜார்ஜுடன் நேரம் செலவழிப்பதை சஞ்சனா நிறுத்துகிறார். இதனை தன் தோழி மூலம் தெரிந்து கொண்ட ஜார்ஜ், குமார் தன் காதலை சொல்ல முடிவெடுக்கும் தருவாயில் இவரும் தன் காதலை சஞ்சனாவிடம் வெளிபடுத்துகிறார். அவரும் ஒத்துக்கொள்ள, குமாரின் இதயம் நொறுங்குகிறது. பிறகு ஜார்ஜ், சஞ்சனா காதலை பிரிப்பதற்காக மோகியா களம் இறங்குகிறார். குமாரும் சஞ்சனாவும் காதலிக்க தொடங்கும் வேளையில் மோகியாவின் தங்கைதான் சஞ்சனா என தெரிய வர, இவர்கள் காதலையும் குமாரை வைத்தே பிரிக்க முயல்கிறார். குமார் சஞ்சனாவிடம் அனுதாபம் மூலம் மன்னிப்பை பெற முயல்கிறார். கடைசியில் குமாருடைய உண்மையான காதலை புரிந்து கொண்ட சஞ்சனா மோகியா ஆசியுடன் இணைகின்றனர்.
# தீயா வேலை செய்யணும் குமாரு

## நடிகர்கள்

- குமாராக *சித்தார்த் *
- மோகியா/சதிஸ் குஞ்சிதபாதமாக *சந்தானம்*
- சஞ்சனா வாக *ஹன்சிகா மோத்வானி*
- ஜார்ஜாக *கணேஷ் வெங்கட்ராமன்*
- கர்ணாவாக *பாலாஜி*
- பென்சில் மாமா வாக *மனோ பாலா*
- குஞ்சித பாதமாக *சித்ரா லட்சுமணன்*
- குமாரின் அக்காவாக *தேவதர்ஷினி*
- தேவதர்ஷினியின் கணவராக *பாஸ்கி*
- வித்யாவாக *வித்யூலேகா ராமன்*
- பாஸாக விச்சு விஸ்வநாதன்
- ராகவேந்திர ராவாக *ஜார்ஜ் விஷ்ணு*
- அன்னக்கிளியாக *நளினி*
- அன்னக்கிளி சகோதரராக *தளபதி தினேஷ்*
- மாயாவாக *ஜெனிபர்*
- ஹரிணியாக *அக்ஷரா மேனன்*
- சதிஸ் மற்றும் சஞ்சனா தாயாக *ரஞ்சினி*
- பாம்பே கணேஷாக *டெல்லி கணேஷ்*
- கர்னலாக *ஜான் விஜய்*
- * விஷால் கிருஷ்ணா* (சிறப்புத் தோற்றம் )
- *சமந்தா ருத் பிரபு* (சிறப்புத் தோற்றம் )
- *கருணாகரன்* (சிறப்புத் தோற்றம் )
- * குஷ்பு*(சிறப்புத் தோற்றம் )
- *சுந்தர்.சி* (சிறப்புத் தோற்றம் )
# தீயா வேலை செய்யணும் குமாரு

## தயாரிப்பு

கலகலப்பு திரைப்படத்தின் வெற்றியை தொடர்ந்து யூடி.வி மோஷன் பிக்ஷர்ஸுடன் இணைந்து இத்திரைப்படத்தை தயாரிப்பதாக சுந்தர்.சி அறிவித்தார். சித்தார்த் மற்றும் ஹன்சிகா நடித்து தெலுங்கில் வெற்றிப் படமான *ஓ மை ஃபிரண்ட்* தொடர்ந்து இதிலும் ஜோடியாக நடித்தனர். இப்படத்தின் தலைப்பு புதுப்பேட்டை படத்தி்ல் புகழ்பெற்ற வசனமான *தீயா வேல செய்யணும் குமாரு* வில் இருந்து எடுக்கப்பட்டது, இந்த படம் ஒரே நேரத்தில் தெலுங்கில் சந்தானத்திற்கு பதிலாக பிரம்மானந்தம் நடிக்க சம்திங் சம்திங் என்ற பெயரில் உருவானது. சந்தானத்திற்கு சுந்தர்.சி யுடன் இது மூன்றாவது படம்.
# தீயா வேலை செய்யணும் குமாரு

## பாடல்கள்

சி.சத்யா இத்திரைப்படத்திற்கு இசையமைத்துள்ளார். ஆறு பாடல்களையும் பா.விஜய் எழுதியுள்ளார்.
# தீயா வேலை செய்யணும் குமாரு

## வெளியிடு

விஜய் தொலைக்காட்சி இதன் செயற்கைகோள் உரிமையை வாங்கியுள்ளது. இந்திய தணிக்கை குழு இந்த படத்திற்கு யூ சான்றிதழ் வழங்கியுள்ளது. இரண்டு மொழிகளிலும் ஒரே நேரத்தில் 14 ஜீன் 2013 அன்று தில்லுமுல்லு திரைப்படத்துடன் வெளியானது. தீயா வேலை செய்யனும் குமாரு திரைப்படம் தமிழ்நாட்டில் 460 திரையரங்குகளிலும், வெளிநாட்டு சந்தையான சிங்கப்பூர், மலேசியா போன்ற நாடுகளில் 80 திரையரங்கிலும், கேரளா மற்றும் கர்நாடகாவில் 60 திரையரங்கிலும் வெளியானது.
# குரு அங்கத் தேவ் கால்நடை மருத்துவம், விலங்கு அறிவியல் பல்கலைக்கழகம்

**பஞ்சாப் கால்நடை அறிவியல் பல்கலைக்கழகம்** (*Guru Angad Dev Veterinary Animal Science University (GADVASU*) (*பஞ்சாப் சட்ட எண்: 16, 2005*) எனும் இக்கல்விக் கழகம், இந்திய பஞ்சாப் மாகாண லூதியானா நகரத்தில் அமைந்துள்ளது. இந்திய பஞ்சாப் அரசாங்கத்தால் 2005 ஆகத்து 9-ல் துவக்கப்பட்ட இப்பல்கலைக்கழகம், 2006-ம் ஆண்டு ஏப்ரல் 21-ம் நாள் முதல் செயல்பட தொடங்கி கால்நடை உற்பத்தியை ஊக்குவித்து வருகிறது.
# 1587

ஆண்டு **1587** (**MDLXXXVII**) கிரெகொரியின் நாட்காட்டியில் ஒரு வியாழக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது ஞாயிற்றுக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1587

## நிகழ்வுகள்

- பெப்ரவரி 1 &ndash; இங்கிலாந்தின் முதலாம் எலிசபெத்தைக் கொலை செய்யத் திட்டமிட்டிருந்தமைக்காக ஸ்காட்லாந்தின் முதலாம் மேரிக்கு எலிசபெத் மரணதண்டனை வழங்கித் தீர்ப்பளித்தார்.
- பெப்ரவரி 8 &ndash; ஸ்காட்லாந்தின் முதலாம் மேரி தூக்கிலிடப்பட்டார்.
- சீனாவில் மிங் ஆட்சிக் காலத்தில் கடும் பட்டினி நிலவியது.
# 1587

## இறப்புகள்

- பெப்ரவரி 8 &ndash; ஸ்காட்லாந்தின் முதலாம் மேரி (பி. 1542)
- மே 18 - கேண்டலிஸ் நகர் பெலிக்ஸ், இத்தாலியப் பினிதர் (பி. 1515)
# ரம்மி, சீட்டு விளையாட்டு

**ரம்மி** (*Rummy*) மனிதத் திறனை வளர்க்கும் சீட்டு விளையாட்டுகளில் ஒன்றாகும். ரம்மி சீட்டு விளையாட்டில் ஏஸ், 2, 3, 4, 5, 6, 7, 8, 9, 10, ஜாக்கி, இராணி மற்றும் இராஜா என பதிமூன்று வரிசைகள் கொண்ட 52 சீட்டுகள் வைத்து, இரண்டிற்கும் அதிகமானவர்கள் ஒரே நேரத்தில் விளையாடலாம். வீடுகளிலும், பொது இடங்களிலும், மன மகிழ் மன்றங்களில் இரம்மி சீட்டு விளையாட்டு பொழுது போக்குடன், திறனையும் வளர்த்துக் கொள்ள உதவுகிறது. இருபதாம் நூற்றாண்டின் துவக்கத்தில், மெக்சிகோவின் சீட்டு விளையாட்டு முறையிலிருந்து ரம்மி விளையாட்டு உருவானதாக கருதப்படுகிறது.  
பல வகையான ரம்மி விளையாடுவதற்கு சில விதிமுறைகள் உள்ளது.
# ரம்மி, சீட்டு விளையாட்டு

## இணையத்தில் ரம்மி

தற்போது இணைய வாயிலாக பணம் வைத்து ரம்மி சீட்டு விளையாடும் போக்கு அதிகரித்துள்ளது.
# கருணாகரன் (நடிகர்)

**கருணாகரன்** 28 ஜனவரி 1981 ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் பலதரப்பட்ட வேடங்களில் நடித்து வருகிறார். சூது கவ்வும் திரைப்படத்தில் *அருமை பிரகாசம்* என்ற வேடத்தில் நடித்தார். தொடர்ந்து ஜிகர்தண்டா, யாமிருக்கப் பயமே உள்ளிட்ட திரைப்படங்களில் நடித்துள்ளார். சுந்தர் சி.யின் கலகலப்பு திரைப்படத்தில் அறிமுகமான இவர் ரசினிகாந்தின் லிங்கா உள்ளிட்ட 25க்கும் மேற்பட்ட படங்களில் நடித்துள்ளார்.
# கருணாகரன் (நடிகர்)

## திரைப்பட விபரம்

### நடித்த திரைப்படங்கள்

| ஆண்டு | திரைப்படம் | ஏற்ற வேடம் | குறிப்புகள் |
| --- | --- | --- | --- |
| 2012 | *கலகலப்பு* | குமார் |  |
| *பீட்சா* | ராகவன் |  |  |
| *மாலைப் பொழுதின் மயக்கத்திலே* | தேவேந்திரன் |  |  |
| 2013 | *சூது கவ்வும்* | அருமை பிரகாசம் | **பரிந்துரை**:-, சிறந்த துணை நடிகருக்கான விஜய் விருது |
| *தீயா வேலை செய்யனும் குமாரு* | திரைக்கதை ஆசிரியராகவும் |  |  |
| 2014 | *யாமிருக்கப் பயமே* | சரத் | **பரிந்துரை**:-, சிறந்த நகைச்சுவை நடிகருக்கான விஜய் விருது |
| *ஜிகர்தண்டா* | ஊர்ணி |  |  |
| *ஐந்தாம் தலைமுறை சித்த வைத்திய சிகாமணி* | பால்பாண்டி |  |  |
| *ஆடாம ஜெயிச்சோமடா* | கால் டாக்சி |  |  |
| *யான்* | சாஜி |  |  |
| *லிங்கா* | கோதண்டம் |  |  |
| *கப்பல்* | கனகசபாபதி |  |  |
| 2015 | *மகாபலிபுரம்* | குமார் |  |
| *நண்பேன்டா* | தங்கதுரை |  |  |
| *இனிமே இப்படித்தான்* |  |  |  |
| *இன்று நேற்று நாளை* | புலிவெட்டி ஆறுமுகம் |  |  |
| *வாசுவும் சரவணனும் ஒன்னா படிச்சவங்க* | கௌதம் |  |  |
| *உப்புக் கருவாடு* | சந்திரன் |  |  |
| 2016 | *கெத்து* | கனகு |  |
| *நவரச திலகம்* | அலங்காரம் |  |  |
| *கணிதன்* | பாலாஜி |  |  |
| *ஹலோ நான் பேய் பேசறேன்* | டாக்டர் சரவணன் |  |  |
| *கோ 2* | குமரன் |  |  |
| *இறைவி* | ரமேஷ் |  |  |
| *ஒரு நாள் கூத்து* | ராகவேந்திரன் |  |  |
| *ஜாக்சன் துரை* | வீரா |  |  |
| ''தொடரி | பின் தயாரிப்பு |  |  |
| *கடிகார மனிதர்கள்* | பின் தயாரிப்பு |  |  |
| *அதாகப்பட்டது மகாசனங்களே* | படப்பிடிப்பில் |  |  |
| *திரி* | படப்பிடிப்பில் |  |  |
| *கவலை வேண்டாம்* | படப்பிடிப்பில் |  |  |
| *பறந்து செல்ல வா* | படப்பிடிப்பில் |  |  |
| *ஜெயிக்கிற குதிரை* | படப்பிடிப்பில் |  |  |
| *கண்ணீர் அஞ்சலி* | படப்பிடிப்பில் |  |  |
| *இருமுகன்* | படப்பிடிப்பில் |  |  |
| *எனக்கு வாய்த்த அடிமை* | படப்பிடிப்பில் |  |  |
| *செம போதை ஆகாத* | படப்பிடிப்பில் |  |  |
| *வல்லவனுக்கு வல்லவன்* | படப்பிடிப்பில் |  |  |
| *சிவரஞ்சனியும் இன்னும் சில பெண்களும்* | படப்பிடிப்பில் | } |  |
# பஞ்சாபி சையிக் (இனக்குழு)

**பஞ்சாபி சையிக் (Punjabi Shaikh)** அல்லது பஞ்சாபி ஷேக்குகள் தெற்காசியாவின் சையிக்குகளில் புகழ்மிக்க கிளைப் பிரிவினர் ஆவர்.
# பஞ்சாபி சையிக் (இனக்குழு)

## பெயர்

ஷேக் (அரபு மற்றும் பாரசீகம்: شيخ ), என்ற அரபுச் சொல்லுக்கு இனத்தின் மூத்தவர், தலைவர், கௌரவமான மதிப்பிற்குரிய முதிர்ந்தவர், இஸ்லாமிய அறிஞர் என பொருள்படும். தெற்காசியாவில் பெரும்பாலும் இச்சொல் பொதுவாக முஸ்லீம் வர்த்தக குடும்பங்களின் ஒரு இன தலைப்பு பட்டமாக பயன்படுத்தப்படுகிறது.
முஸ்லிம் ஆட்சி தெற்காசியாவில் துவங்கிய கி.பி 713 முதலே, முஸ்லீம் தொழில்நுட்பவல்லுனர்கள், அதிகாரகள், படைவீரர்கள், வணிகர்கள், கட்டடக்கலைஞர்கள், ஆசிரியர்கள், அறிவியலாளர்கள், இறையியலாளர்கள், சூபிகள் போன்றோர் முஸ்லீம் நாடுகளில் இருந்து தெற்காசியாவில் உள்ள இஸ்லாமிய சுல்தான்கள் ஆளுகைக்கு உட்பட்ட பகுதிகளில்வந்து நிரந்தரமாக குடியேறினார்கள்.  
தெற்காசியாவில் இஸ்லாமியர்களின் வருகைக்குப்பின் பஞ்சாப் பகுதியின் சில உயர் சாதியினர் (பிராமணர் மற்றும் கத்ரிகள்) இஸ்லாத்துக்கு மாற்றப்பட்டனர், இவர்கள் இப்பட்டத்தை ஏற்றனர். இவர்களே **பஞ்சாபி ஷேக்குகள்** (பஞ்சாபி) پنجابی شيخ. என அழைக்கப்படுகின்றனர். இவர்கள் பெரும்பாலும் விவசாயிகளாக அல்லாமல் நகர்புறங்களில் வாழ்பவர்களாக உள்ளனர். ஆனால் மேற்கு மாவட்டங்களில் உள்ள சிலர் தங்கள் சொந்த நிலங்களில் வேளாண்மை செய்பவர்களாகவும் உள்ளனர். இவர்கள் முதன்மையாக வணிகம் செய்பவர்களாக உள்ளனர். பஞ்சாபில் இவர்களின் வியாபார புத்திசாலித்தனத்தால் மரியாதை உள்ளவர்களாக உள்ளனர். 12 ஆம் நூற்றாண்டில் பல இராசபுத்திர இனத்தினர் இஸ்லாத்துக்கு மதம் மாறியபோது இவர்களுக்கும் மதிப்புமிக்க ஷேக் (இனக்குழுவில் மூத்தவர்) பட்டம் அரபு ஆட்சியாளர்களால் வழங்கப்பட்டது. ஷேக் ராஜ்புத் எனப்படுபவர்கள் துவக்கத்தில் இஸ்லாத்துக்கு மாறிய இராஜபுத்திரர்கள் ஆவர். பிற எடுத்துக்காட்டுகள் காவாஜா ஷேக், இவர்களின் துணைபிரிவுகளாக சின்னியோடிஸ் மற்றும் குவாங்கோ ஷேக் ஆகிய இரு சமூகங்கள் ஆகும்.  
பாக்கித்தான் விடுதலையடைந்த 1947 க்கு முன், கத்ரிகள் பஞ்சாபின் அனைத்து மாவட்டங்களிலும் வாழ்ந்துவந்தனர். பின்னர் அவர்களில் பெரும்பாலானவர்கள் மேற்கு மாவட்டங்களுக்கு குடிபெயர்ந்தனர். அனைத்து சாதிகளில் இருந்தும் இஸ்லாத்துக்கு மதமாற்றங்கள் நடந்தன அதாவது; கத்ரிகள், இராசபுத்திரர்கள், குஜ்ஜார்கள், காகர்கள், போன்ற சாதியினர் இஸ்லாத்துக்கு மாற்றப்பட்டனர் இவர்களின் சந்ததியினர்தான் சிந்தி ஷேக், குரேஷி ஷேக், அப்பாசி சமூகத்தினர் ஆவர். இவர்களில் பஞ்சாபி பேசும் ஷேக்குகள் பஞ்சாப் பகுதிகளிலும், சிந்தி ஷேக்குகள் சிந்து பகுதியிலும் இந்தியாவில் கணிசமான அளவில் உத்திர பிரதேசம், அரியானாவிலும் குறைந்த எண்ணிக்கையில் பீகார், மேற்குவங்கம் ஐதராபாத் போன்ற பகுதிகளில் காணப்படுகின்றனர்.  
சரஸ்வத் பிராமணர்கள், மோஹயல்யாக்கள் ஆகிய உயர்சாதியினர் இஸ்லாத்துக்கு மாறியபோதும் ஷேக் பட்டத்தை சூட்டிக்கொண்டனர்.  
இஸ்லாமியத்தை அணைத்துக்கொண்ட அனைத்து முஸ்லீம் ராஜபுத்திரர்களும் "ஷேக்" என அழைக்கப்படுகிறனர்.
# சீக்கிய மேற்கோள் நூலகம்

**சீக்கிய மேற்கோள் நூலகம்** *(Sikh Reference Library)* இந்தியப் பஞ்சாபில் அமிர்தசரிசில் அர்மிந்தர் சாகிப் பொற்கோயிலில் நிலவிய 1500 அரிய கையெழுத்துப் படிகளைக் கொண்டவையே சீக்கிய மேற்கோள் நுலகமாகும். இது நீல விண்மீன் நடவடிக்கையில் அழிக்கப்பட்டது.  
1984 ஆம் ஆண்டு நூலகத்திலிருந்த ஆவணங்கள் எல்லாம் நடுவண் புலனாய்வுச் செயலகத்தால் பறிமுதல் செய்யப்பட்ட பின் திட்டமிட்டபடியே காலியாக இருந்த நூலகக் கட்டிடம் முழுவதும் இந்திய இராணுவத்தால் எரித்துத் தரைமட்டமாக்கப்பட்டது. அண்மைக்காலத்தில் சிரோன்மணி குருத்வாரா பிரபந்தக் செயற்குழு (SGPC) பறிமுதல் செய்யப்பட்டவைகளை மீட்டெடுக்க முயற்சிகளை மேற்கொண்டும் பெரியவளவிலான ஆவணங்கள் இன்னமும் மீட்டெடுக்கப்படவில்லை. நூலக கையெழுத்துப் பிரதிகள், கலைப்பொருட்களின் நிலைபற்றியத் தகவலேதும் கிட்டவில்லை. பெரும்பான்மையானவை இந்திய நடுவண் அரசிடம் உள்ளன; ஒருசில கோப்புகளும் கடவுச்சீட்டுகளும் மட்டுமே திருப்பியளிக்கப்பட்டன; கிட்டத்தட்ட 117 ஆவணங்கள் அரசுக்கு எதிரானவை என்று அழிக்கப்பட்டன. மேலும் இந்திய விடுதலை இயக்கம் தொடர்பான ஆவணங்களும் இருந்தன.
# சீக்கிய மேற்கோள் நூலகம்

## அழிவு

இந்திய இராணுவத்தின் புளூஸ்டார் நடவடிக்கைக்கான வெள்ளையறிக்கையின்படி 1984 ஆம் ஆண்டு ஜூன் 5 அன்று இரவு துப்பாக்கிச் சண்டைக்கு நடுவே சீக்கிய மேற்கோள் நூலகம் அழிக்கப்பட்டது. ஜூன் ஆறாம் நாளன்று பொற்கோயிலை இராணுவம் கைப்பற்றியபோதும்கூட இந்நூலகம் நல்லநிலையில்தான் இருந்தது; ஜூன் ஆறாம் தேதிக்கும் 14 ஆம் தேதிக்கும் இடைப்பட்ட காலத்தில்தான் அது அழிக்கப்பட்டிருக்க வேண்டுமெனத் தெரிவிக்கிறது என்பது வழக்கறிஞர் வி. எம். தார்குண்டேயின் கூற்று ஆகும்.  
2000 ஆம் ஆண்டு மே 23 அன்று அன்றைய இந்திய பாதுகாப்புத்துறை அமைச்சரான ஜார்ஜ் பெர்னாண்டஸ் சிரோன்மணி குருத்வாரா பிரபந்தக் செயற்குழுவின் செயலர் குர்பச்சன் சிங் பச்சனுக்கு எழுதிய கடிதத்தில், நூலகத்திலிருந்த நூல்களையும் ஆவணங்களையும் இராணுவம் எடுத்து புலனாய்வுத்துறையிடம் ஒப்படைத்ததை ஒத்துக்கொண்டு, புலனாய்வுத்துறை செயற்படும் பொதுநல அமைச்சகத்திடம் கேட்கும்படியும் எஸ்ஜிபிசிக்கு ஆலோசனை கூறினார்.  
2004 ஆம் ஆண்டு ஏப்ரல் 26 அன்று நடுவண் அரசு, இந்திய பஞ்சாப் அரசு, புலனாய்வுத்துறை மூவருக்கும் நூலகத்திலிருந்து எடுக்கப்பட்டவற்றைத் திருப்பித் தருமாறு பஞ்சாப் மற்றும் அரியானா உயர் நீதிமன்றம் உத்தரவிட்டது.  
2009 ஆம் ஆண்டு பிப்ரவரி, மே மாதங்களில், இந்தியப் பாதுகாப்புத்துறை அமைச்சரான அ. கு. ஆன்டனி, இந்திய இராணுவத்திடம் இந்நூலகத்திலிருந்து எடுக்கப்பட்ட எந்தவொரு பொருட்களும் இல்லையென நாடளுமன்றத்தில் தெரிவித்தார். அதனால் பல்வேறு நாடாளுன்ற உறுப்பினர்களும் சிரோன்மணி குருத்வாரா பிரபந்தக் செயற்குழுவும் நாடாளுமன்றத்தைத் தவறாக வழிநடத்துவதாக அவரைப் குற்றஞ்சாட்டினர்.
# சிவா (நடிகர்)

**சிவா** (*Siva* , பிறப்பு: டிசம்பர் 10, 1982) திரைப்பட நடிகர் ஆவார். திரைபடங்களில் நடிப்பதற்கு முன் ரேடியோ மிர்ச்சியில் வானொலி அறிவிப்பாளராகப் பணியாற்றினார். காமெடி திரைப்படங்களில் இவர் நடித்திருந்தாலும் வெங்கட் பிரபு வின் சென்னை 600028 மற்றும் சரோஜா திரைப்படம் மூலம் பிரபலமானார். இவர் 2010- ஆம் ஆண்டு வெளியான *தமிழ் படம்* என்கிற திரைப்படத்தில் நடித்துள்ளார். பின்னர் *தமிழ் படம் 2.0* என்கிற திரைப்படத்தில் நடித்தார்.
# சிவா (நடிகர்)

## திரைப்பட வாழ்க்கை

மிர்ச்சி சிவா *12 பி* படத்தில் சிறு வேடத்தில் நடித்திருந்தார். வெங்கட் பிரபு 2007ம் ஆண்டு இயக்கிய விளையாட்டை மையமாக் கொண்ட காமெடி திரைப்படமான சென்னை 600028 ல் நடித்த 10 அறிமுக கதாநாயகர்களுல் ஒருவராக நடித்திருந்தார். பின்பு வெங்கட் பிரபு வின் அடுத்த த்ரில்லர் படமான சரோஜா வில் முக்கியக் கதாபாத்திரத்தில் நடித்தார். இரண்டு படங்களும் வியாபார ரீதியில் மிக பெரிய வெற்றியை பெற்றது.  
அடுத்து மிர்ச்சி சிவா நடித்தது சமகால தமிழ்த் திரைப்படங்களை கிண்டல் செய்து வெளியான தமிழ் படம். 2010ல் வெளிவந்த *வா குவார்ட்டர் கட்டிங்* சராசரி வசூலைப் பெற்றது. சிவா நடித்து நீண்ட நாட்களுக்கு பின் வெளியான காதலை மையமாக கொண்ட பதினாறு படம் 2011 ல் வெளியானது. இந்த காலகட்டத்தில் சிவா நடித்து ராம நாராயணன் இயக்கிய முழு நீள காமெடி திரைப்படமான *சிவ பூஜையில் கரடி* படம் என்று பெயரிடப்பட்டு முழுமையடைந்து திரைக்கு வராமலே இருக்கிறது.
2012ல் விமலுடன் இணைந்து சுந்தர்.சி இயக்கத்தில் நடித்த கலகலப்பு திரைப்படம் நல்ல விமர்சனத்தை பெற்று வணிக ரீதியுலும் மிகப் பெரிய வெற்றியடைந்தது. இந்த படத்தில் சிவாவின் கதாபாத்திரமான சிறிய திருட்டுகளை செய்யும் ரகு கதாபாத்திரம் பழைய படங்களில் நடித்ததையே நியாபக படுத்துவதாக விமர்சகர்கள் கருதினார்கள். முந்தைய படங்களின் தொடர் வெற்றியால் 2013ம் ஆண்டு புது கதையம்சம் கொண்ட 4 புதுபடங்களில் சிவா ஒப்பந்தம் ஆனார். ஏற்கனவே 1981ம் ஆண்டு ரஜினிகாந்த் நடித்து வெற்றிபடமான தில்லுமுல்லு மறுபதிப்பில் சிவாவுடன், ஈஷா தல்வார் ஜோடி சேர பிரகாஷ் ராஜ் நடித்த தில்லுமுல்லு 2013-ம் ஆண்டு முதல் படமாக அமைந்தது. இதில் சிவா மட்டுமே முழு படத்தையும் தன் தோளில் சுமக்கும் அளவுக்கு தன் முழு திறமையையும் வெளிபடுத்தியிருந்தார் என அனைவராலும் பாராட்டப்பட்டார். சரியான நேரத்தில் ஒரு வார்த்தையில் நகைச்சுவை செய்வது சிவாவின் சிறப்பு. இதே ஆண்டு வெளியான சொன்னா புரியாது திரைப்படத்தில் பிண்னனி பேசும் கலைஞராக நடித்திருந்தார். தி ஹிந்து பத்திரிக்கையில் சுதிஷ் காம்நாத் இறுகிய முகத்தை வைத்து கொண்டு இவ்வளவு அழகாக காமெடி செய்வதில் சிவாவை மிஞ்ச ஆள் இல்லை, சிவா ஒரு வேடிக்கையான மனிதர் அதை தவிர வேறொன்றும் முக்கியமில்லை என குறிப்பிட்டிருந்தார். சிவாவின் அடுத்த வெளியீடான யா யா வில் சந்தானம் முக்கியக் கதாபாத்திரத்தில் நடித்திருந்தார். சிவாவின் அடுத்த படமான வணக்கம் சென்னையில் பிரியா ஆனந்துடன் ஜோடி சேர கிருத்திகா உதயநிதி இயக்கியிருந்தார். இந்த படம் கலவையான விமர்சனங்களை பெற்றாலும் வணிக ரீதியாக வெற்றி பெற்றது.
அடுத்து ஒரு வருடம் கழித்து பாபி சிம்ஹா வுடன் இணைந்து நடித்து வெளிவந்த மசாலாபடத்திற்கு நேர்மறை விமர்சனமும், சிவா நடிப்புக்கு பாராட்டும் கிடைத்தது. 2007 ல் மிகப்பெரிய வெற்றியடைந்த சென்னை 600028 இன் இரண்டாம் பாகத்திலும் சிவா நடித்துள்ளார்.
# சிவா (நடிகர்)

## தனிப்பட்ட வாழ்க்கை

பூப்பந்து விளையாட்டில் தேசிய அளவிலான வீராங்கனை பிரியா வை 15 நவம்பர் 2012 ம் ஆண்டு காதலித்து மணம் முடித்து கொண்டார்.
# சிவா (நடிகர்)

## நடிகராக

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2001 | *12 பி* |  |  |
| 2003 | *விசில்* |  |  |
| 2007 | *சென்னை 600028* | கார்த்திக் |  |
| 2008 | * சரோஜா (film)* | அஜய் ராஜ் |  |
| 2010 | *தமிழ் படம்* | சிவா |  |
| *வ குவார்ட்டர் கட்டிங்* | சுந்தர்ராஜன் (சுறா) |  |  |
| 2011 | *பதினாறு* | சிவா |  |
| *கோ* | சிவாவாகவே | சிறப்புத் தோற்றம் |  |
| 2012 | *கலகலப்பு* | ரகு |  |
| 2013 | *தில்லுமுல்லு 2* | பசுபதி (கங்குலி கந்தன்) |  |
| *சொன்னா புரியாது* | சிவா |  |  |
| *யா யா* | ராமராஜன் (தோனி) |  |  |
| *வணக்கம் சென்னை* | அஜய் (மாடசுவாமி) |  |  |
| 2015 | *மசாலா படம்* | மணி |  |
| *144* | தெசு |  |  |
| 2016 | *அட்ரா மச்சான் விசிலு* | சேகர் |  |
| *சென்னை 600028 II: Second Innings* | கார்த்திக் |  |  |
| *பின் லேடன்* |  |  |  |
| 2017 | *பார்ட்டி* |  |  |
| *கலகலப்பு 2* | ரகு |  |  |
| 2025 | *பறந்து போ* | கோகுல் | } |
# சிவா (நடிகர்)

## பாடலாசிரியராக

- ""சொளதி பாஷா"" ( வா குவார்ட்டர் கட்டிங்)
- ""ரோசா ஹ்ய்"" (சொன்னா புரியாது)
# சிவா (நடிகர்)

## பாடகராக

- ""ரோசா ஹ்ய்"" (சொன்னா புரியாது)
# பஞ்சாப் மின்நூலகம்

**பஞ்சாப் மின்நூலகம்** *(Panjab Digital Library)* ஒரு தன்னார்வ அமைப்பாகும். இது 2003 இல் இருந்து பஞ்சாப் பண்பட்டு மரபை பேணிக் காக்க கணினிமயப் படுத்தி வருகிறது. இதில் 15 மில்லியன் மின்பக்கங்கள் உள்ளன. பஞ்சாபிலேயே இதுதான் மிகப்பெரிய மின்நூலகம் ஆகும். இதில் பல வரலாற்று ஆவணங்கள் பதிவு செய்து இணையத்தில் பார்வைக்கு வைக்கப்பட்டுள்ளன. இதன் புலமைப் பரப்பு, சீக்கிய, பஞ்சாபிப் பண்பாட்டு மரபை உள்ளடக்குகிறது. நானக்சாகி அறக்கட்டளையின் நிதி உதவியால் 2009 ஆகத்து முதல் இணையதளத்தில் வெளியிடப்பட்டுள்ளது. இதன் அடைப்படை அமைப்பு சண்டிகரில் உள்ளது.
# இந்தியாவில் சீக்கியம்

**சீக்கியம்** இந்தியாவின் நான்காவது பெரிய சமயம் ஆகும்; இதை நிறுவிய குரு நானக்கின் காலத்திலிருந்து 546 ஆண்டுகள் பழமையானது. சீக்கியர்கள் முதன்மையாக பஞ்சாபில் வாழ்கின்றனர்; இந்தியாவின் பல பகுதிகளிலும் விரவியுள்ளனர். உலகில் மிகப்பெரிய சமயங்களில் ஐந்தாவதாகவும் விளங்குகின்றது. 2010ஆம் ஆண்டில் உலகளவில் 25 மில்லியன் பற்றாளர்களைக் கொண்டிருந்தது.
# இந்தியாவில் சீக்கியம்

## இந்தியாவில் சீக்கியர்களின் மக்கள்தொகை

2011ஆம் ஆண்டு கணக்கெடுப்பின்படி இந்தியாவில் 2.08 கோடி (20.8 மில்லியன்) சீக்கியர்கள் வாழ்கின்றனர். பஞ்சாபில் பெரும்பான்மையினரின் சமயமாக உள்ள சீக்கியம் குறிப்பிடத்தக்க அளவில் அரியானா, தில்லி, இராசத்தான், உத்தராகண்ட மாநிலங்களில் பின்பற்றப்படுகின்றது.
# இந்தியாவில் சீக்கியம்

## இந்தியாவின் குறிப்பிடத்தக்க சீக்கியர்கள்

சீக்கியர்கள் இந்தியாவில் சிறுபான்மையினராக இருப்பினும் நாட்டில் குறிப்பிடத்தக்க இடத்தைப் பெற்றுள்ளனர். இந்தியாவின் முன்னாள் இந்தியப் பிரதமர் முனைவர் மன்மோகன் சிங் முன்னாள் இந்தியக் குடியரசுத் தலைவர் ஜெயில் சிங் ஆகியோர் புகழ்பெற்ற சீக்கியர்களாவர். இந்தியாவின் ஒவ்வொரு அமைச்சரவையிலும் சீக்கியர்கள் பங்கேற்றுள்ளனர். இந்தியப் படைத்துறையின் மூன்று பிரிவுகளிலும் தலைமையிடங்களை எட்டியுள்ளனர். பிரித்தானிய பேரரசுக் காலத்திலிருந்தே சீக்கியர்கள் இந்தியப் படைத்துறையின் முதன்மை படைப்பிரிவாக இருந்துள்ளனர். இந்தியாவின் பல்வேறு விளையாட்டுத் துறைகளிலும் சீக்கியர்கள் முக்கியப் பங்காற்றியுள்ளனர். ஒலிம்பிக்கில் தனிநபர் விளையாட்டொன்றில் தங்கப் பதக்கம் பெற்றுள்ள ஒரே அபினவ் பிந்த்ரா சீக்கியராகும். அரசுத் துறை அமைப்புகளிலும் முதன்மையான பதவிகளில் இருந்துள்ளனர்: கலைக்கப்பட்டுள்ள திட்டக் கமிசனின் துணைத் தலைவர், மான்டெக் சிங் அலுவாலியா; தமிழக ஆளுநர் சுர்சித் சிங் பர்னாலா போன்றோர் ஒருசிலராவர். தொழில்துறையிலும் தொழில் முனைவிலும் சீக்கியர்கள் முத்திரை பதித்துள்ளனர். மனமகிழ்வு துறைகளிலும் பாடகர் தலேர் மெகந்தி, தில்ஜித் தோசஞ்சி, ராபி செர்கில் போன்றோர் புகழ்பெற்று விளங்குகின்றனர். இந்திய விடுதலை இயக்கத்திலும் முதன்மை பங்காற்றியுள்ளனர். இளைஞர்களுக்கு பகத் சிங் ஒரு முன்மாதிரி நாயகராக உள்ளார்.  
சீக்கியர்களின் வழிபாட்டிடம் குருத்துவார் எனப்படுகின்றது. சீக்கியத்தில் பல்வேறு இடங்களுக்கு சென்று வழிபாட்டிடங்களைக் காண்பது ஆதரிக்கப்படவில்லை; கடவுள் எங்கும் உள்ளதால் குறிப்பிட்ட இடங்களுக்குத் தான் செல்ல வேண்டும் என்பது தேவையில்லை. இந்தியாவில் உள்ள சீக்கியர் குருத்துவாராக்களில் பஞ்சாபின் அமிருதசரசில் உள்ள பொற்கோயில் முதன்மையானதாகும்.
# இந்தியாவில் சீக்கியம்

## இந்தியாவின் குறிப்பிடத்தக்க சீக்கியர்கள்

### சென்னையில் சீக்கியர்கள்

சென்னையில் 300 சீக்கியக் குடும்பங்கள் வாழ்கின்றனர். இவர்கள் பெரும்பாலும் தானுந்து உதிரிப் பாகங்ளின் வணிகத்தில் ஈடுபட்டுள்ளனர். முதன்மையான குருத்துவாரா சென்னையின் தியாகராய நகரில் உள்ளது. துடுப்பாட்ட விளையாட்டில் ஏ.ஜி. கிருபால் சிங் சென்னைக்காக இரஞ்சி ஆட்டங்களில் விளையாடியுள்ளார்; இந்தியத் துடுப்பாட்ட அணியில் 1955க்கும் 1964க்கும் இடையே 14 தேர்வுப் போட்டிகளில் பங்கேற்றுள்ளார்.
# இந்தியாவில் சீக்கியம்

## இதனையும் காண்க

- இந்தியாவிலுள்ள மதங்கள்
- காலிஸ்தான் இயக்கம்
# பரிதாபாது அனல் மின் நிலையம்

**பரிதாபாது அனல் மின் நிலையம்** *(Faridabad Thermal Power Station)* இந்தியாவின் தலைநகரமான தில்லி மாநகருக்கு 30 கிலோமீட்டர் தொலைவிலுள்ள தொழிற்சாலை நகரம் பரிதாபாத்தில் அமைந்துள்ளது. நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.  
பரிதாபாது அனல் மின் நிலையத்தில் மொத்தமாக 180 மெகாவாட் மின்னுற்பத்தி செய்யக்கூடிய மூன்று மின்னுற்பத்தி அலகுகள் (3X60 மெகாவாட்) அமைந்துள்ளன. திட்டம் தொடங்கப்பட்டு நீண்ட காலமாகிவிட்ட காரணத்தால் முதல் மற்றும் மூன்றாவது அலகுகள் படிப்படியாகச் செயலிழந்து விட்டன. தற்சமயம் இரண்டாவது அலகு மட்டும் தொடர்ந்து செயல்பட்டு வருகிறது
# பரிதாபாது அனல் மின் நிலையம்

## நிறுவப்பட்ட ஆற்றலளவு

| நிலை I | 1 | 60 | 1974 | செயல்படவில்லை |
| --- | --- | --- | --- | --- |
| நிலை I | 2 | 60 | 1976 | செயல்படுகிறது |
| நிலை I | 3 | 60 | 1981 | செயல்படவில்லை |
# பானிபட் அனல் மின் நிலையம் 2

**பானிபட் அனல் மின் நிலையம் 2** *(Panipat Thermal Power Station II)* இந்தியாவின் அரியானா மாநிலத்திலுள்ள பழம்பெரும் நகரமான பானிப்பத்தில் அமைந்துள்ளது. நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.
# பானிபட் அனல் மின் நிலையம் 2

## மின்நிலையம்

பானிபட் அனல் மின் நிலையத்தில் மொத்தமாக நிறுவப்பட்ட எட்டு அலகுகளில் நான்கு மின்னுற்பத்தி அலகுகள் தனியாகப் பிரிக்கப்பட்டு மின்னுற்பத்தி நிலையங்கள் 1 மற்றும் 2 எனப் பெயரிடப்பட்டன. 920 மெகாவாட் மின்னுற்பத்தி செய்யக்கூடிய நான்கு மின்னுற்பத்தி அலகுகள் (2X210 மெகாவாட் மற்றும் 2 X 250 மெகாவாட்டுகள்) பானிபட் அனல் மின் நிலையம் 2 இல் அமைந்துள்ளன. இத்திட்டம் நான்கு நிலைகளாக திட்டமிடப்பட்டு தொடங்கப்பட்டது.
# பானிபட் அனல் மின் நிலையம் 2

## நிறுவப்பட்ட ஆற்றலளவு

| நிலை I | 5 | 210 | மார்ச்சு 1989 | செயல்பாட்டிலுள்ளது |
| --- | --- | --- | --- | --- |
| நிலை I | 6 | 210 | மார்ச் 2001 | செயல்பாட்டிலுள்ளது |
| நிலை II | 7 | 250 | செப்டம்பர் 2004 | செயல்பாட்டிலுள்ளது |
| நிலை II | 8 | 250 | சனவரி 2005 | செயல்பாட்டிலுள்ளது |
# கௌட பிரதேசம்

**கௌட பிரதேசம்** (Gauda Region) , பண்டைய பரத கண்டத்தின் மற்றும் மத்திய கால வங்காளத்தில் இருந்த பகுதியாகும். கௌடப் பிரதேசம், பண்டைய வங்க நாடு, அங்க நாடு மற்றும் கலிங்க நாடுகளை கொண்டிருந்தது.
# கௌட பிரதேசம்

## அமைவிடமும் விரிவாக்கமும்

கௌடப் பிரதேசம் வங்க நாடு, பௌண்டர நாடு மற்றும் காமரூப நாடுகளுடன் கூடியது என சாணக்கியர், (கி மு 350–-283) தான் எழுதிய அர்த்தசாஸ்திரம் எனும் நூலில் கூறியுள்ளார். இப்புவியியல் கருத்தை பண்டைய நூல்களிலும் தொடர்கிறது.  
பாலப் பேரரசர்களும், சென் பேரரசர்களும் தங்களை கௌட தேசத்தின் **கௌடேஸ்வரர்கள்** என அழைத்துக் கொண்டனர்.
# கௌட பிரதேசம்

## இதனையும் காண்க

- கௌடப் பேரரசு
- பாலப் பேரரசு
- தேவா பேரரசு
- காம்போஜ பால வம்சம்
- வங்க நாடு
# இந்து சமய தத்துவ ஞானிகள் பட்டியல்

**இந்து சமய தத்துவ ஞானிகள் பட்டியல்**
1. யாக்யவல்க்கியர்
1. சனகர்
1. வேத வியாசர்
1. பாதராயணர்
1. ஜைமினி
1. பதஞ்சலி
1. கபிலர்
1. கௌடில்யர்
1. குமரிலபட்டர்
1. சைதன்யர்
1. கௌடபாதர்
1. மந்தன மிஸ்ரர்
1. சுரேஷ்வரர்
1. ஆதிசங்கரர்
1. இராமானுசர்
1. மத்வர்
1. வாசஸ்பதி மிஸ்ரர்
1. மதுசூதன சரஸ்வதி
1. நிம்பர்க்கர்
1. சாயனர்
1. வித்யாரண்யர்
# தபார் பல்கலைக்கழகம்

**தபார் பல்கலைக்கழகம்** (*Thapar University*) முன்னதாக **தபார் பொறியியல் மற்றும் தொழில்நுட்பக் கல்வி நிறுவனம்** எனப்படும் (* Thapar Institute of Engineering and Technology*) இக்கல்விக் கழகம், இந்திய பஞ்சாப் மாநிலத்தின் பட்டியாலா நகரத்தில் அமைந்துள்ளது. 1956-ம் ஆண்டில் 'லாலா கரம் சந்த் தாபர்' (*Lala Karam Chand Thapar*) என்பவரால் நிறுவப்பட்ட இப்பல்கலைக்கழகம், கடந்த ஐந்து தசாப்தங்களாக அளவிலும், மற்றும் செயல்பாடுகளிலும் வளர்ந்து வந்திருக்கிறது.
# பி ஆர் அம்பேத்கர் தேசிய தொழில்நுட்ப கழகம், ஜலந்தர்

**பி ஆர் அம்பேத்கர் தேசிய தொழில்நுட்ப கழகம், ஜலந்தர்** (*Dr. B. R. Ambedkar National Institute of Technology Jalandhar*) பிரபலமாக அறிவது, என்.ஐ.டி ஜலந்தர் (*NITJ*) என அழைக்கப்படும் இக்கல்வி நிறுவனம், இந்திய பஞ்சாப் மாநிலத்தின் ஜலந்தர் நகரத்தில் அமைந்துள்ள ஒரு பொது பொறியியல் நிறுவனமாகும். ஆரம்பத்தில் (1987-ல்) *பஞ்சாப் மண்டல பொறியியல் கல்லூரி* (*PREC*) எனும் பெயரில் இயங்கிவந்த இந்தத் தொழில்நுட்ப கழகம், பஞ்சாப் மற்றும் இந்திய நடுவண் அரசும் ஒருங்கிணைந்து நிறுவப்பட்டதாகும்.
# சின்னாளப்பட்டி அஞ்சலி வரத ஆஞ்சநேயர் கோயில்

**அஞ்சலி வரத ஆஞ்சநேயர் கோயில்** என்பது திண்டுக்கல் மாவட்டம் சின்னாளப்பட்டியில் அமைந்துள்ள ஆஞ்சநேயர் கோயிலாகும். இக்கோயிலில் மூலவர் 16 அடி உயரம் கொண்டவராக உள்ளார். இம்மூலவரைச் செய்ய நைமிசாரண்யத்தில் கண்டெடுக்கப்பட்ட சாளக்கிராமம் எனப்படும் கல்லினை உபயோகித்துள்ளனர்.
# சின்னாளப்பட்டி அஞ்சலி வரத ஆஞ்சநேயர் கோயில்

## தல சிறப்பு

- அனுமார் 16 அடி உயரம் கொண்டவர்.
- கோயிலின் விமானத்தில் இராமாயணத்தில் ஒரு பகுதியான சுந்தரக் காண்டத்தில் கூறப்பட்டுள்ள 64 காட்சிகள் சிற்பங்களாக உள்ளன.
- பக்தர்களால் எழுதப்பட்ட ஒரு கோடி ராமநாம ஜெபம் இங்குள்ளது.
# சின்னாளப்பட்டி அஞ்சலி வரத ஆஞ்சநேயர் கோயில்

## சன்னதிகள்

மூலவர் அஞ்சலி வரத ஆஞ்சநேயர். நளன், நீளன், அங்கதன், குமுதன், சுக்ரீவன், ஜாம்பவந்தன், ஜிதன், ஜூவிதன் ஆகியோரின் உருவச்சிலைகள் மகாமண்டபத்தில் உள்ளன. இவர்கள் ஆஞ்சநேயரின் பரிவாரங்கள்.
# சின்னாளப்பட்டி அஞ்சலி வரத ஆஞ்சநேயர் கோயில்

## தலவரலாறு

- கனகராஜ் எனும் பக்தர் கனவில் அனுமார் இங்கு தவக்கோலத்தில் வீற்றிருப்பதாக செய்தி கிடைத்து இங்கு கோயில் அமைக்கப்பட்டது.
- சஞ்சீவி மலையை அனுமார் எடுத்துச் செல்லும் போது இத்தலத்தில் சிறுபகுதி விழுந்தது. அது தறபோது சிறுமலை என்று உள்ளது.
- இராமாயண காலத்தில் அனுமரின் பாதம் இத்தலத்தில் பதிந்தது.
# இடுகம்பாளையம் ஜெயமங்கள ஆஞ்சநேயர் கோயில்

**இடுகம்பாளையம் ஜெயமங்கள ஆஞ்சநேயர் கோயில்** என்பது கோயம்புத்தூர் மாவட்டம் இடுகம்பாளையத்தில் அமைந்திருக்கும் ஆஞ்சநேயர் கோயிலாகும். இந்தக் கோயிலிலைச் சுற்றி ஏழு தீர்த்தங்கள் அமைந்துள்ளன.  
இங்குள்ள ஆஞ்சநேயர் சுயம்பு பாறையில் ஆறு அடி உயரமுடையவராக உள்ளார். இந்த சுயம்புப் பாறை எட்டடி உயரமுடையது. இங்குள்ள ஆஞ்சநேயர் 5 அடி அகலமுடையவர். நேரான பார்வையுள்ளவராக இருப்பதை சிறப்பாக கருதுகிறார்கள். இந்த ஆஞ்சநேயர் சிலை நேர்முகப் பார்வையும், வலது கையில் ஆசீர்வாதம் செய்வதுப் போலவும், இடதுக் கையில் சவுகந்திர மலரை வைத்துக் கொண்டும் உள்ளது. தலைக்கு பின்புறமாகத் தெரியும் வாலில் மணி கட்டப்பட்டுள்ளதைப் போன்றும், கால்களில் தண்டையுடனும் காட்சி தருகிறது.
# கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில்

**கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில்** என்பது திருநெல்வேலி மாவட்டம் கிருஷ்ணாபுரத்தில் அமைந்துள்ள ஆஞ்சநேயர் கோயிலாகும். இக்கோயிலில் ஆஞ்சநேயர் அபயஹஸ்தராக தெற்கு நோக்கி அமைந்துள்ளார்.  
இக்கோயிலில் தலவிருட்சமாக நெல்லிமரமும், தீர்த்தமாக அனுமம் தீர்த்தமும் உள்ளது.  
இத்தலத்தில் ராமர் யாகம் செய்தமையால் பல இடங்களில் வெண் சாம்பல் கிடைக்கிறது. அதனை ராமனின் பிரசாதமாக எண்ணுகின்றனர் பக்தர்கள்.
# கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில்

## தலவரலாறு

இத்தலத்தில் தேவலோகத்தினைச் சேர்ந்த மயன் என்பவர் அழகிய ஊரினை அமைத்து, அதில் ஆயிரம் ஆண்டுகள் தவமிருந்தார். அதனால் பிரம்மாவிடம் வரம் பெற்று ஹேமை என்ற தெய்வப்பெண்ணுடன் வாழ்ந்துவந்தார்.
நாரத முனிவர் மயன் ஹேமையுடன் இருப்பதைக் கூறினார். அதனால் கோபம் கொண்ட இந்திரன் மயனை கொன்றுவிட்டார். இந்திரனுக்கு பிரம்மஹத்தி தோசம் உண்டானது. அதனை தீர்க்க சிவபெருமானை நினைத்து தவமிருந்தார்.
பிரம்மஹத்தி தோசம் போக்க சிவபெருமான் கங்கையை இத்தலத்தில் உள்ள குகையில் வரும் படி செய்தார். இதில் குளித்து இந்திரன் சாபவிமோசனம் பெற்றார். இந்த குளத்தினை காப்பதற்கு சுயம்பிரபை எனும் தேவலோகப் பெண்ணை காவலுக்கு வைத்தார். அவரிடம் இங்கு அனுமன் வந்து தங்கும்போது அவரிடம் ஒப்படைத்துவிட்டு தேவலோகம் வருமாறு கூறினார்.  
தவத்தில் இருந்த சுயம்பிரபையை, சீதையைக் காண சென்ற அனுமன் கண்டார். கங்கையில் தாகம் தீர்த்துக் கொண்டு இந்த வரலாற்றை அறிந்து இராமர் பட்டாபிசேகம் முடிந்த பின்பு இத்தலத்தில் வந்து தங்கினார்.
# யட்சினி

, மணற்கல் சிற்பம், பாட்னா அருங்காட்சியகம்]]  
**யட்சினி அல்லது யட்சி** (Yakshini) ( என்பவர்கள் யட்சர்களில் பெண் பாலினத்தவர்கள் ஆவர். **யட்சினிகள்** மனிதர்களை விட உயர்சக்தி கொண்டவர்களாகவும், தேவர்களை விட குறைந்த சக்தி படைத்தவர்களாகவும், பண்டைய இந்து சமய புராணங்கள் கூறுகிறது. மேலும் பௌத்தம், சமண சமய நூல்களும் யட்சினைகளைப் பற்றிக் கூறுகிறது. யட்சர்களும், யட்சினிகளும் பூமிக்கடியில் உள்ள குபேரனின் அனைத்துச் செல்வங்களைக் காக்கும் அழகு மிக்க பெண்கள் எனக் கருதப்படுகிறது.  
அழகும், காமமும் நிரம்பிய யட்சினிகளை, சிறுத்த இடை, பரந்த தோள்ககள், பெருத்த மார்புகளுடன் மிக அழகுடையவர்களாக காட்சிப்படுத்தப்படுகிறது. **உத்தமரேஷ்வர தந்திர நூலில்** 36 வகையான யட்சினிகளையும், அவர்களுக்குரிய மந்திரங்களையும், சடங்குகளையும், படையல்களையும் விளக்குகிறது.  
புராணங்களில் யட்சர்களைப் போன்று யட்சினிகள் இரக்க குணம் மிக்கவர்களாக கூறியிருந்தாலும், சில இடங்களில் தீய குணம் படைத்தவர்க்ளாகவும் சித்தரிக்கிறது.
# யட்சினி

## 36 யட்சினிகள்

காலத்திய அசோக மரத்தடி யட்சினி]]
, தில்லி, நுழைவாயிலில் வேளாண் செல்வத்தை வாரி வழங்கும் யட்சினியின் உருவச்சிலை]]
, மத்தியப் பிரதேசம், இந்தியா]]  
**உத்தமேஷ்வர தாந்ரீக நூலில்** கூறியுள்ள 36 யட்சினிகளையும், அவர்களின் குணங்களையும், அவர்களை துதித்தால் கிடைக்கும் நன்மைகளையும், சுகங்களையும், சக்திகளையும் விவரிக்கிறது.
# யட்சினி

## சமணத்தில் யட்சினிகள்

34வது சமணர் குகையில் அம்பிகை சிலை]]
சமண சமய சாத்திரங்கள் 24 யட்சினிகள் குறித்து பேசுகிறது. இந்த யட்சினிகள் சமணர் கோயில்களில் காணப்படுகிறது.
# யட்சினி

## இதனையும் காண்க

- யட்சர்கள்
- அரம்பையர்கள்
- இயக்கிகள்
# அணைப்பட்டி வீரஆஞ்சநேயர் கோயில்

**அணைப்பட்டி வீர ஆஞ்சநேயர் கோயில்** இந்தியாவின் தமிழ்நாட்டிலுள்ள திண்டுக்கல் மாவட்டத்தில் நிலக்கோட்டை அருகே அணைப்பட்டி கிராமத்தில் அமைந்துள்ளது. பிரசித்தி பெற்ற வீர ஆஞ்சநேயர் கோவில் வைகை ஆற்றின் கரையோரத்தில் அமைந்துள்ளது. நிலக்கோட்டையிலிருந்து 10 கிலோமீட்டர் தொலைவிலும் வத்தல்குண்டுவிலிருந்து 21 கிலோமீட்டர் தொலைவிலும் அணைப்பட்டி வீர ஆஞ்சநேயர் கோயில் அமைந்துள்ள இத்தலம் மிகவும் பழமைவாய்ந்ததாகும்.  
மூலவரான ஆஞ்சநேயர் ஆறடி உயரத்தில் உள்ளார். வலது கையால் சஞ்சீவி மலையை தூக்கியபடியும், இடது கையை தொடையில் வைத்தும் உள்ளார். இவருடைய கண்களில் ஒன்று அயோத்தியையும், மற்றொன்று பக்தர்களை பார்ப்பதாகவும் நம்புகிறார்கள்.  
இக்கோயிலில் விநாயகர், நாகர், சப்தகன்னியர்கள் மற்றும் கருப்பண்ணசாமி சன்னதிகள் உள்ளன. நவகிரகங்களுக்காக பீடம் அமைக்கப்பட்டுள்ளது.
# அணைப்பட்டி வீரஆஞ்சநேயர் கோயில்

## தல வரலாறு

அம்மைநாயக்கனூர் சமீந்தாரான காமயசாமி என்பவரின் கனவில் ஆஞ்சநேயர் தோன்றி இவ்விடத்தில் சுயம்புவாக இருப்பதை தெரிவித்தார். இத்தலத்தில் தாழம்பூ புதரை சுத்தம் செய்து பார்த்தபோது சிறிய பாறையாக இருந்தமையை தோண்டி சுயம்பு ஆஞ்சநேயராக வழிபட்டுள்ளனர். ஜமீன்தார் இக்கோயிலை கட்டியுள்ளார்.
# சிசே மரம்

**நூக்கம்**, *சிசே* அல்லது *தால்பெர்சியா சிசூ* (*Dalbergia sissoo*) என்ற அறிவியல் பெயர் கொண்ட இது ஒருவகை பசுமையான ஈட்டிமரவகையாகும். இது பொதுவாக *வட இந்திய ரோசுவுட்* எனவும் *சீஷம்* எனவும் *டாலி* அல்லது *தால் மரம்* எனவும் *இருகுடுசாவா* எனவும் அழைக்கப்படுகின்றது. இது இந்தியத் துணைக் கண்டத்திலும் தெற்கு ஈரானிலும் காணப்படுகின்றது. பாரசீகத்தில் **ஜாகு** எனப்படுகின்றது. இது பஞ்சாப் மாநிலத்தின் மாநில மரம் ஆகும். பாக்கித்தானிய பஞ்சாபிலும் மாகாண மரமாக உள்ளது. இது முதன்மையாக ஆற்றங்கரைகளில் குறைந்த தரைமட்டம் உள்ள இடங்களில் வளர்கின்றது. இருப்பினும் உயரங்களிலும் இதனைக் காணலாம். இந்த மரம் வளரும் இடங்களின் வெப்பநிலை சராசரியாக ஆகவும் மிகக் குறைந்தளவு வெப்பநிலை உறைநிலைக்குக் கீழே கிட்டத்தட்ட க்கும் உள்ளது. ஆண்டுக்கு வரையிலான மழையையும் 3-4 மாத வறட்சியையும் தாங்கவல்லது. மண்வளம் மணல், கற்களிலிருந்து ஆற்றங்கரை வண்டல் மண் வரையிலும் வளர்கின்றது. உப்புநீர் மண்ணிலும் இது விளையும். கறையான் தாக்குதலைத் தாங்கக்கூடிய மரம் இதுவாகும்.
# மாஜி கிளைமொழி

**மாஜி** (*Majhi*, ; ) பஞ்சாபி மொழியின் சீர்தர வட்டார மொழியாக ஏற்கப்பட்டுள்ள ஓர் கிளைமொழியாகும் இது பஞ்சாபின் மாஜ்ஹா பகுதியில் தோன்றியது. இந்தக் கிளைமொழியைப் பேசுவோரும் மாஜிக்கள் என்றே அழைக்கப்படுகின்றனர். இவர்கள் பெரும்பாலும் பாக்கித்தானிய பஞ்சாபின் மத்திய மாவட்டங்களிலும் இந்தியாவின் அமிருதசரசு, குர்தாஸ்பூர் வட்டாரங்களிலும் வாழ்கின்றனர். இப்பகுதியில் உள்ள இரு முதன்மையான நகரங்கள் அமிருதசரசும், இலாகூரும் ஆகும்.
# லவ்லி புரொபசனல் பல்கலைக்கழகம்

**லவ்லி புரொபஷனல் பல்கலைக்கழகம்** (*Lovely Professional University*) எனும் இந்த பல்கலைக்கழகம், இந்திய பஞ்சாப் மாநிலத்தின் ஜலந்தரிலிருந்து - தில்லி செல்லும் ஜி.டி சாலையிலுள்ள பக்வாரா என்னுமிடத்தில் அமைந்துள்ளது. வட இந்தியாவின் ஒரு அரை குடியிருப்பு பல்கலைக்கழக கல்லூரியாக செயல்படும் இது, பஞ்சாப் மாநிலத்தின் சுயநிதி பல்கலைக்கழகத்தின் கீழ் உருவாக்கப்பட்டது. இந்திய பல்கலைக்கழக மானியக் குழுமத்தால் (*யுஜிசி/UGC*) சட்ட எண்: 2005 (*Act 2005*) அங்கீகரிக்கப்பட்டுள்ள இக்கல்வி நிறுவனம், யுஜிசி சட்டம் 1956 பிரிவு 2 (ஊ) கீழ் (*under Section 2(f) of UGC Act 1956*) இயங்கிவருகிறது.
# மால்வாய் கிளைமொழி

**மால்வாய்** (*Malwai*) பஞ்சாபின் மால்வா வட்டாரத்தில் பேசப்படும் பஞ்சாபி மொழியின் ஓர் கிளைமொழியாகும்.மால்வாய் பேசப்படும் முதன்மையிடங்களாக பெரோசுப்பூர், ஃபாசில்கா, பரித்கோட், முக்த்சர், மோகா, பதிண்டா, பர்னாலா, மான்சா மாவட்டங்களும் லூதியானா மாவட்டத்தின் ஜாக்ரோன், இராய்கோட், லூதியானா (மேற்கு) வட்டங்களும் உள்ளன. பாக்கித்தானில் பஞ்சாப் மாகாணத்தின் பகவல்நகர், வெகாரி மாவட்டங்களில் பேசப்படுகின்றது.  
பஞ்சாபி மொழியின் கிளைமொழிகளுக்கிடையேயான வேறுபாடு பேசும் தன்மையைப் பொறுத்திருந்தாலும் சில சொற்களின் பொருளிலும் கவனிக்கப்பட்டுள்ளது:  
| தமிழ் | மாஜி அல்லது சீர்தர பஞ்சாபி. | மால்வாய் |
| --- | --- | --- |
# பிரிக்பீல்ட்ஸ் விவேகானந்தா தமிழ்ப்பள்ளி (கோலாலம்பூர்)

**விவேகானந்தா தமிழ்ப்பள்ளி** மலேசியாவின் கோலாலம்பூர் நகரத்தில் பிரிக்பீல்ட்ஸ் வட்டாரத்தில் இயங்கும் ஒரு தமிழ்ப் பள்ளியாகும். இப்பள்ளி பிரிக்பீல்ட்ஸ் வட்டாரத்தில் வாழும் தமிழர்களிடையே புகழ் பெற்ற பள்ளி ஆகும். விவேகானந்தா சாலையில் இப்பள்ளி அமைந்து உள்ளது.
# பிரிக்பீல்ட்ஸ் விவேகானந்தா தமிழ்ப்பள்ளி (கோலாலம்பூர்)

## வரலாறு

பிரிக்பீல்ட்ஸ் விவேகானந்தா சாலையில் விவேகானந்தா ஆசிரமத்திற்கு அருகில் அமைந்துள்ளது. விவேகானந்தா தமிழ்ப்பள்ளியும் இடைநிலைப்பள்ளியும் அருகாமையிலே அமைந்துள்ளன. 1914 இல் தொடங்கப்பட்டது.
# செனவாங் தோட்டத் தமிழ்ப்பள்ளி

**செனவாங் தோட்டத் தமிழ்ப்பள்ளி** என்பது (மலாய்: *SJKT LadangSenawang1*; ஆங்கிலம்: *Senawang1 Tamil School*; சீனம்: 拉当森那旺1) மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்து உள்ள ஒரு தமிழ்ப்பள்ளி. இந்தப் பள்ளி செனவாங் வட்டாரத்தில் வாழும் தமிழர்களிடையே நன்கு அறியப்பட்ட பள்ளி ஆகும்.  
நெகிரி செம்பிலான் மாநிலத்தின் தலைநகர் சிரம்பானில் இருந்து 7 கி.மீ. தொலைவில் தம்பின் சாலையில் இந்தப் பள்ளி அமைந்து உள்ளது.
# தாசேக் பெர்மாய் தமிழ்ப்பள்ளி, பினாங்கு

**தாசேக் பெர்மாய் தமிழ்ப்பள்ளி** என்பது (மலாய்: *(SJK(T) Tasek Permai)*; ஆங்கிலம்: *(Tasek Permai Tamil School)*; மலேசியா, பினாங்கு மாநிலத்தில், தென் செபராங் பிறை மாவட்டத்தில் சிம்பாங் அம்பாட் புறநகர்ப் பகுதியில் அமைந்து உள்ள ஒரு தமிழ்ப்பள்ளி.  
மலேசிய அரசாங்கத்தால் 2003-ஆம் ஆண்டில் வியூகப் பள்ளி (வாவாசான் பள்ளி) என்று தரம் உயர்த்தப்பட்ட தமிழ்ப்பள்ளி. வியூகப் பள்ளிக் குழுமத்தில் *(Kompleks Sekolah Wawasan)* இந்தத் தமிழ்ப் பள்ளியும் அமைந்து உள்ளது.  
2009-ஆம் ஆண்டில் இந்தப் பள்ளியில் 328 மாணவர்கள் (ஆண்கள் 151; பெண்கள் 177) கல்வி பயின்றார்கள். 23 ஆசிரியர்கள் பணியாற்றினார்கள். ஆனால் இப்போது 2020-ஆம் ஆண்டு புள்ளி விவரங்களின்படி 184 மாணவர்கள் மட்டுமே இந்தப் பள்ளியில் பயில்கிறார்கள்.
# தாசேக் பெர்மாய் தமிழ்ப்பள்ளி, பினாங்கு

## வாவாசான் பள்ளி

தாசேக் பெர்மாய் தமிழ்ப்பள்ளி ஒரு வாவாசான் பள்ளியாகும். ஒரு வாவாசான் பள்ளி வளாகத்தில் மலாய்ப் பள்ளி, சீனப் பள்ளி, மற்றும் தமிழ்ப்பள்ளி என மூன்று பள்ளிகளும் ஒன்றாக அமைந்து இருக்கும். அங்கு பல்லின மாணவர்கள் ஒன்றாக இணைந்து விளையாடுவார்கள். ஒன்றாக அமர்ந்து உணவு உண்ணுவார்கள். பாடம் கற்பித்தல் மட்டும் தனித்தனியாக இருக்கும்.  
வாவாசான் பள்ளியில் எல்லாச் சமூக, சமய மக்களின் உணவுகள் விற்கப்படும். சமயம், பண்பாட்டிற்கு ஏற்காத உணவுகள் இங்கு விற்கப்படுவது இல்லை.  
பல்லினக் கலாச்சார நடனங்களான ஜொகெட், பரதம், கோலாட்டம், விசிறி நடனம், சிங்க நடனம் போன்ற பாரம்பரிய நடனங்கள் இந்தப் பள்ளியில் கற்றுத் தரப் படும்.
# தாசேக் பெர்மாய் தமிழ்ப்பள்ளி, பினாங்கு

## தானியங்கியியல் இயந்திரவியல் போட்டி

தாசேக் பெர்மாய் தமிழ்ப்பள்ளி 2021-ஆம் ஆண்டில், மலேசியாவில் தானியங்கியியல் *(Pathfinder Robotics)* ரோபாட்டிக்ஸ் போட்டியை நடத்திய முதல் தமிழ் பள்ளி எனும் பெருமையைப் பெறுகிறது. பினாங்கு மாநிலத்தில் உள்ள பல தொடக்கநிலை; உயர்நிலைப் பள்ளிகள் இந்தப் போட்டியில் கலந்து கொண்டன.  
ஏற்கனவே 2020-ஆம் ஆண்டில் இந்தப் பள்ளி, பினாங்கு மாநிலம் நடத்திய பசுமைப் புரட்சி *(Green Carnival Challenge Penang)* போட்டியில் வெற்றி பெற்று உள்ளது. மலேசியக் கல்வியமைச்சின் பாராட்டுதலையும் இந்தப் பள்ளி பெற்றது.  
தாசேக் பெர்மாய் தமிழ்ப்பள்ளி மாணவர்கள் 2012, 2013-ஆம் ஆண்டுகளில் மாநில அளவில் நடைபெற்ற திடல் தடப் போட்டிகளில் பல தங்கம், வெள்ளி பதக்கங்களைப் பெற்று சாதனை படைத்து உள்ளனர்.
# தாசேக் பெர்மாய் தமிழ்ப்பள்ளி, பினாங்கு

## முன்னாள் தலைமையாசிரியர்கள்

1. ஆறுமுகம் (1946 – 1961)
1. மணியம் (1961 - 1980)
1. லாரன்ஸ் (1980 - 1988)
1. வீரசாமி அண்ணாமலை (1988 - 1995)
1. முனுசாமி (1995 - 1997)
1. பாண்டியன் (1997 - 2003)
1. லெட்சுமி (2003 - 2004)
1. விவேகனாந்தன் சுப்ரமணியம் (2004 - 2009)
1. குணசேகரன் ஆறுமுகம் (2009 - 2010)
1. சரோஜினி தேவி தனபாலமன் (2011 - 2013)
1. இரத்தினவேலு (2014)
# தேசிய மருந்தியல் கல்வி மற்றும் ஆராய்ச்சிக் கழகம், மொகாலி

**தேசிய மருந்தியல் கல்வி மற்றும் ஆராய்ச்சிக் கழகம் ** (*National Institute of Pharmaceutical Education and Research*) (*சுருக்கமாக: **NIPER Mohali** *) எனும் இந்த ஆராய்ச்சிக் கழகம், இந்திய பஞ்சாப் மாநிலத்தின் மொகாலி அருகிலுள்ள எஸ்.ஏ.எஸ் நகர் என்னுமிடத்தில் 130 ஏக்கர் பரப்பளவில் அமைந்துள்ளது. ஒரு இந்திய பொது மருந்தக ஆராய்ச்சிப் பல்கலைக்கழகமாக உள்ள இது, இந்திய ரசாயனப் பொருட்கள் மற்றும் உரங்கள் அமைச்சகத்தின் கீழ் இயங்கிவருகிறது.
# தேசிய மருந்தியல் கல்வி மற்றும் ஆராய்ச்சிக் கழகம், மொகாலி

## தரவரிசை

2021ஆம் ஆண்டில் தேசிய நிறுவன தரவரிசை கட்டமைப்பு மருந்துப் படிப்புகளில் தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து 4வது இடத்தைப் பிடித்துள்ளது.
# பஞ்சாபி கிஸ்ஸா

**பஞ்சாபி கிஸ்ஸா **(சாமுகி: , , , பன்மை: கிஸ்ஸே)என்றறியப்படும் **பஞ்சாபி கதைகள்** என்பது பஞ்சாபி வழக்கிலுள்ள வாய்மொழி கதைகூறல் மரபாகும். அராபியத் தீபகற்பம் மற்றும் தற்போதைய ஈரான், ஆப்கானித்தான் உள்ளிட்ட பகுதிகளிலிருந்து குடிபெயர்ந்தோர்வாயிலாக இக்கதைகூறல் மரபு தென்னாசியாவிற்கு வந்தடைந்தது.  
*கிஸ்ஸே*, அப்பகுதி முஸ்லிம்களின் காதல், வீரம், பண்புத் தகைமை, அறவொழுக்கம் முதலியற்றைப்பறைசாற்றும், புகழ்பெற்ற கதைகளை வழிவழியாகப்பரிமாறும் இசுலாமிய பாரசீக பண்பாட்டு வழக்கத்தைப்பிரதிபலிக்கும். இந்தியாவை வந்தடைகையில், மதச்சமய வரைமுறைகளைக் கடந்து மதச்சார்பற்ற உருக் கொண்டு, இசுலாமிற்கு முந்தையய பஞ்சாபி பண்பாட்டு மற்றும் நாட்டுப்புறவியல் கூறுகளையும் அதனுள் ஏற்றுக்கொண்டது.
# பஞ்சாபி கிஸ்ஸா

## பெயர்க்காரணம்

*கிஸ்ஸா* (<small>பஞ்சாபி உச்சரிப்பு:&nbsp;</small><small></small><span title="Representation in the International Phonetic Alphabet (IPA)">[kɪssɑː]</span>)என்றசொல் அரபு மொழியில் ‘*காப்பியப் பழங்கதை*’ அல்லது ‘*நாட்டுப்புறப்பழங்கதை*’ என்று பொருள்படும். ஏறத்தாழ அனைத்துத் தெற்காசிய மொழிகளிலும் இச்சொல் தாக்கத்தை ஏற்படுத்தியுள்ளது. தென்னாசியாவின் பஞ்சாபி, உருது மற்றும் இந்தி போன்ற வட-மேற்குமொழிகளில்இதுபொதுவான ஒரு பெயர்ச்சொல்லாக விளங்குகிறது. பொதுவாகஇச்சொல் '<nowiki/>*சுவையான கதை*<nowiki/>' அல்லது *'கட்டுக்கதை*<nowiki/>' என்ற பொருளில் வழங்கப்படும்.
# பஞ்சாபி கிஸ்ஸா

## பஞ்சாபி பண்பாட்டில் கிஸ்ஸே

பஞ்சாபி மொழி அதன் வளமான கிஸ்ஸே வகை இலக்கியக் களஞ்சியத்திற்குப் பெயர் பெற்றது. அவற்றில் பெரும்பகுதி காதல், உணர்ச்சிப் பெருக்கு, துரோகம், தியாகம், சமூக விழுமியம், பெரும் அமைப்பிற்கெதிரான பொது மனிதனின் போராட்டம்முதலியவைப் பற்றியதாக அமைவன. பஞ்சாபி மரபில்நட்பு,பற்றுறுதி,காதல்மற்றும் *'குவால்*<nowiki/>' (வாக்கு அல்லது சத்தியம்) ஆகியவை பெருமதிப்புடையவையாக போற்றப்படும். ஆகையால் பெருவாரியான கிஸ்ஸா கதைகள் இவற்றைக் கருவாகக் கொண்டு அமையும்.  
*கிஸ்ஸே* பஞ்சாபி நாட்டுப்புற இசையின் ஊக்கவிசையாகத் திகழ்ந்து அதன் வெளிப்பாட்டிற்குஆழத்தையும் வளத்தையும் அளித்ததாகக் கருதப்படுகிறது. இம்மரபு தலைமுறை தலைமுறையாக வாய்மொழியாகவும் எழுத்துவடிவிலும், பொதுவில் ஒப்பிக்கப்பட்டும், பாட்டிக் கதைகளாகக் குழந்தைகளுக்குக் கூறப்பட்டும், இசையோடு நாட்டுப்புறப் பாடல்களாகவும் வழங்கப்பட்டுவருகிறது.  
ஒவ்வொரு கிஸ்ஸா இயற்றத்திற்கும் தனிப்பட்ட வரைமுறைகள் உண்டு.ஒரு வகை கிஸ்ஸாவைப் பாடவோ ஒப்பிப்பவரோ மற்றொரு வகை கிஸ்ஸாவையும் வழங்க முடியும் என்பதற்கில்லை. இசை அளவில் உள்ள குரல் பரப்புகளையும் நிறுத்தங்களையும் சரியாக இயற்றாது போனால், ஒருவரால் கிஸ்ஸா வழங்குவதைத்தொடர முடியாத அளவிற்கு மூச்சுத் திணறும். நவீன பஞ்சாபி இசையில் பயன்படுத்தப்படும் தாளங்கள் (பாங்க்ரா என்று தவறாகக் குறிக்கப்படுகிறது) பெரும்பாலும் தொன்றுதொட்டுவழங்கப்படும் கிஸ்ஸா மரபில் இருந்து பெறப்பட்டவை. கிஸ்ஸே வகையைச் சார்ந்த கவிதைகள் பஞ்சாபியில் இயற்றப்பட்ட சிறந்த கவிதைகளுள் அடங்குமெனக் கருதப்படுகிறது.இன்றளவும் பாக்கித்தானின் பெஷாவரில் உள்ள கிஸ்ஸா கவானி பஜாரில் (கதை கூறுவோர் சந்தை) புகழ்பெற்ற கலைஞர்களால் நிகழ்த்தப்படும் கிஸ்ஸே ஒப்பித்தலையும் பாடல்களையும் கேட்க மக்கள் பெருமளவில் கூடுகின்றனர்.
# பஞ்சாபி கிஸ்ஸா

## கிஸ்ஸே வகை கவிதைகள்

வாரிஸ் ஷா'வின் (1722–1798) ‘*ஈர் ராஞ்சா*’ (‘ஈர்’கிஸ்ஸா என்றறியப்பட்ட) கிஸ்ஸா அனைத்து கிஸ்ஸாக்களிலும் மிகுந்த புகழ் பெற்றதாகும். குரு கோவிந்த் சிங்,பாபா ஃபரீது போன்ற மதச்சமய தலைவர்களும் புரட்சியாளர்களும் புகழ்பெற்ற கிஸ்ஸாக்களில் இருந்து நீதிகளையும் செய்திகளையும் எடுத்துக் கூறுமளவிற்கு பஞ்சாபி பண்பாட்டில் கிஸ்ஸேவின் தாக்கம் மிக வலுவாக உள்ளது. பஞ்சாபின் பல தலைமுறை ஆன்மீகத் தலைவர்களையும் சமூக ஆர்வலர்களையும் மெய்ஞான மற்றும் ஆன்மிகச் செய்திகளை இளைஞர் காதல் கதைகளோடு இணைத்து வழங்க கிஸ்ஸேவின் புகழும் கிட்டதட்ட தெய்வ நிலையும் ஊக்கமாக அமைந்தது என்றால் அது மிகையாகாது. பஞ்சாப் பகுதியில்சூபி இயக்கம் தோன்ற இது வழிவகை செய்தது.  
பஞ்சாபி சூபி கிஸ்ஸே இயற்றிய மிகுந்த புகழ் பெற்ற கவிஞர் புல்லே ஷா (ஏ.தா.1680-1758) ஆவார். இளைஞர் முதியோர் என்றுவயதுபேதமற்றுஅனைவராலும்மதித்துப்போற்றப்படுமாறு காதலையும் இறைவனையும் குறித்து அவர் இயற்றிய *கலம்*கள் (கவிதைகள்) புகழ் வாய்ந்தவை. அண்மைக் காலங்களில் தென்னாசியப் பாடகர்கள் இக்கவிதைகளின் சாரங்களைத் தங்கள் இசைக் கோவைகளில் எடுத்தாண்டுள்ளனர். நாட்டுப்புறஇசைஇரட்டையர்களான குல்தீப் மனக் மற்றும்தேவ் தரிகே வாலா ஏறத்தாழ அவரின் அனைத்து கிஸ்ஸாக்களைக் குறித்து எழுதியும் பாடியுமுள்ளனர். சமீபத்தில் *ரப்பி* (ரபி செர்கில்இயற்றியது)கோவையில், புல்லே ஷாவின் ‘*புல்லா கி ஜானா மே கௌன்*’ என்பதன் ஆங்கில பெயர்ப்பை (‘*I know not who I am*’) இயற்றியுள்ளார். சிலவாண்டுகளுக்கு முன் ஹர்பஜன் மான் என்ற கனடா-வாழ் பஞ்சாபிப் பாடகர்பீலுஇயற்றிய ‘*மிர்சா சாகிபானை*’ புத்தாக்கம் செய்து வழங்கினார். பாக்கித்தானின் மாண்டி பகாவுத்தீன் மாவட்டத்தைச் சேர்ந்த டயிம் இக்பால் டயிமும் மிர்சா சாகிபான், லைலா மஜுனு, சோனி மகிவால், பிலால் பிட்டி உள்ளிட்ட பலவற்றைக் குறித்த கிஸ்ஸாக்களை இயற்றியுள்ளார்.அவர் "ஷா நாமா கர்பலா" மற்றும் "கம்பல் போஷ்" ஆகியவற்றை இயற்றியதன் மூலம் புகழ் பெற்றார்.
# பஞ்சாபி கிஸ்ஸா

## புகழ்பெற்றகிஸ்ஸே

பஞ்சாப் பகுதியில் திரிந்த முஸ்லிம் கவிஞர்களே பஞ்சாபி கிஸ்ஸேவின் பெரும்பகுதியை இயற்றினர். பழைய கிஸ்ஸேக்கள் பொதுவாக உருதுவில் படைக்கப்பட்டன. புகழ்பெற்ற கிஸ்ஸேக்களுள் சில இங்கு பட்டியலிடப்பட்டுள்ளது.
- ‘*மிர்சா சாகிபான்*’ - பீலு
- ‘*ஈர் ராஞ்சா*’ - வாரிஸ் ஷா
- ‘*சோனி மகிவால்*’ - ஃபஸல் ஷா செய்யது
- ‘*சாஸ்ஸி புன்னூ*’ - ஹஷம் ஷா
- ‘*சுச்சா சிங் சூர்மா*’
- ‘*ஜியோனா மோர்’ - பக்வான் சிங்*
- ‘*ஷிரின் ஃபராத்*’
- ‘*பூரான் பகத்’ - கதர்யார்*
- ‘*கேஹார் சிங் ராம் கௌர்*’
- ‘*ஷாம் கௌர், ஷாம் சிங், ஷாம் லால்*’
- ‘*தோல் சம்மி*’
- ‘*யூசப்பும் சுலைக்காவும்’ - ஹபீசு பர்குர்தார்*
- ‘*லைலா மஜுனு*’
- ‘*கௌலான்*’
- ‘*துல்லா பட்டி*’
- ‘*மனு குக்கூ*’
- ‘*உஸ்தாது அர்மான்*’
- ‘*ஜாட் பரம்ஸு*’
# மண்டி கோபிந்த்கர்

**மண்டி கோபிந்த்கர்** (*Mandi Gobindgarh*) இந்திய மாநிலம் பஞ்சாபில் பதேகாட் சாகிப் மாவட்டத்தில் அமைந்துள்ள நகரமும் நகராட்சியுமாகும். இங்கு ஏராளமான எஃகு உருட்டாலைகளும் தொழிற்சாலைகளும் அமைந்துள்ளதால் இந்நகரம் சில நேரங்களில் **எஃகு நகரம்** எனவும் "லோகா மண்டி" ("இரும்புச் சந்தை") எனவும் அழைக்கப்படுகின்றது. வடித்தல் மற்றும் வார்ப்பகங்கள் நிறைய அமைந்துள்ள இந்த நகரம் உலகளவிலும் அறியப்படுகின்றது. பஞ்சாபின் நகராட்சிகளில் செல்வச்செழிப்பான நகராட்சியாகவும் விளங்குகின்றது.
# மண்டி கோபிந்த்கர்

## மக்கள்தொகையியல்

2001ஆம் ஆண்டு இந்தியக் கணக்கெடுப்பின்படி, கோபிந்த்கரின் மக்கள்தொகை 55,416 ஆகும். மக்கள்தொகையில் ஆண்கள் 56% விழுக்காடாகவும் பெண்கள் 44% ஆகவும் உள்ளனர். கோபிந்த்கரின் சராசரி படிப்பறிவு வீதம் தேசிய அளவான 59.5% விடக் கூடுதலாக 69% ஆக உள்ளது : ஆண்களின் படிப்பறிவு 72%, பெண்களின் படிப்பறிவு 67%. மக்கள்தொகையில் 12% ஆறு அகவைக்கு கீழுள்ளனர்.
# கட்டக் (மாதம்)

**கட்டக்** அல்லது **கத்தக்** (, ) என்பது சீக்கியர்களின் நானக்சாகி நாட்காட்டியின்படி எட்டாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் அக்டோபர், நவம்பர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
# கட்டக் (மாதம்)

## கட்டக் மாதத்தின் சிறப்பு நாட்கள்

### அக்டோபர்

- அக்டோபர் 15 (1 கட்டக்) - கட்டக் மாதத் துவக்கம்
- அக்டோபர் 20 (6 கட்டக்) - குரு ஹர் ராயின் *ஜோதி ஜோத் (Joti Jot)*
- அக்டோபர் 20 (6 கட்டக்) - குரு கிரந்த் சாகிப்பின் ''குரு காடி (Gur Gadi)
- அக்டோபர் 21 (7 கட்டக்) - குரு கோவிந்த் சிங்கின் *ஜோதி ஜோத்*
# கட்டக் (மாதம்)

## கட்டக் மாதத்தின் சிறப்பு நாட்கள்

### நவம்பர்

- தீபாவளி
- நவம்பர் 14 (1 மகர்) - கட்டக் மாத முடிவும் மகர் மாத துவக்கமும்
# கட்டக் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# மகர் (மாதம்)

**மகர்** (, ) என்பது சீக்கியர்களின் நானக்சாகி நாட்காட்டியின்படி ஒன்பதாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் நவம்பர், டிசம்பர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
# மகர் (மாதம்)

## மகர் மாதத்தின் சிறப்பு நாட்கள்

### நவம்பர்

- நவம்பர் - குரு நானக்கின் பிறந்த நாள் விழா
- நவம்பர் 14 (1 மகர்) - மகர் மாதத் துவக்கம்
- November 24 (11 மகர்) - குரு தேக் பகதூர் -ஷாஹீதி
- November 24 (11 மகர்) - பாய் மதி தாஸ், பாய் சதி தாஸ் -ஷாஹீதி
- November 24 (11 மகர்) - குரு கோவிந்த் சிங்கின் குரு காடி
- November 28 (15 மகர்) - சாகிப்சாதா சோரவர் சிங் (Sahibzada Zorawar Singh) பிறந்தநாள்
# மகர் (மாதம்)

## மகர் மாதத்தின் சிறப்பு நாட்கள்

### டிசம்பர்

- டிசம்பர் 12 (29 மகர்) - சாகிப்சாதா படே சிங் (Sahibzada Fateh Singh) பிறந்த நாள்
- December 14 (1 Poh) - மகர் மாத முடிவும் போஹ் மாதத் துவக்கமும்
# மகர் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# போஹ் (மாதம்)

**போஹ்** (, ) என்பது சீக்கியர்களின் நானக்சாகி நாட்காட்டியின்படி பத்தாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் டிசம்பர், ஜனவரி மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
# போஹ் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# பக்வாரா

**பக்வாரா** (*Phagwara*) பஞ்சாப் பகுதியின் மையப்பகுதியில் வட இந்தியாவில் கபூர்தலா மாவட்டத்தில் உள்ள நகரமாகும்; இது அண்மையில் மாநகராட்சி தகுதி பெற்றது. இந்த நகரத்திலிருந்து குறிப்பிடத்தக்க அளவில் வெளிநாடு வாழ் இந்தியர்கள் சென்றுள்ளதால் பன்னாட்டளவில் இது அறியப்பட்ட நகரமாக உள்ளது. முன்பு ஜலந்தர் மாவட்டத்தில் இருந்த இந்த நகரம் தற்போது கபூர்தலா மாவட்டதில் இணைந்துள்ளது .
# மாக் (மாதம்)

**மாக்** (, ) என்பது சீக்கியர்களின் நானக்சாகி நாட்காட்டியின்படி பதினோராவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஜனவரி, பிப்ரவரி மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
# மாக் (மாதம்)

## மாக் மாத சிறப்பு நாட்கள்

### ஜனவரி

- ஜனவரி 13 (1 மாக்) - மாக் மாதத் துவக்கம்
- ஜனவரி 31 (19 மாக்) - குரு ஹர் ராய் பிறந்த நாள்
# மாக் (மாதம்)

## மாக் மாத சிறப்பு நாட்கள்

### பிப்ரவரி

- பிப்ரவரி 11 (30 மாக்) - சாகிப்சாதா அஜித் சிங் பிறப்பு
- பிப்ரவரி 12 (1 பகுன்) - மாக் மாத முடிவும் பகுன் மாதத் துவக்கமும்
# மாக் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# பகுன் (மாதம்)

**பகுன்** (, ) என்பது சீக்கியர்களின் நானக்சாகி நாட்காட்டியின்படி பனிரெண்டாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் பிப்ரவரி, மார்ச் மாதங்களோடு பொருந்துகிறது. மேலும் இம்மாதம் 30 அல்லது 31 நாட்களைக் கொண்டதாகும்.
# பகுன் (மாதம்)

## பகுன் மாதச் சிறப்பு நாட்கள்

### பிப்ரவரி

- பிப்ரவரி 12 (1 பகுன்) - பகுன் மாதத் துவக்கம்
- பிப்ரவரி 21 (10 பகுன்) - *நனகானா சாகிப்*பின் சாகா
# பகுன் (மாதம்)

## பகுன் மாதச் சிறப்பு நாட்கள்

### மார்ச்

- மார்ச் 14 (1 சேட்) - பகுன் மாத முடிவும் சேட் மாதத் துவக்கமும்
# பகுன் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# பர்னாலா

**பர்னாலா** (, *Barnala*) இந்தியப் பஞ்சாபு மாநிலத்தில் அமைந்துள்ள மாநகரம் ஆகும். இது பர்னாலா மாவட்டத்தின் தலைநகரம் ஆகும். இது மாநிலத்தின் மையத்தில் அமைந்துள்ளது. பர்னாலா துணிச் சந்தைக்காக இப்பகுதியில் புகழ்பெற்றுள்ளது.
பட்டிண்டா-சண்டிகர் நெடுஞ்சாலையும் ஜலந்தர்-ரேவாரி நெடுஞ்சாலையும் சந்திக்கும் இடத்தில் உள்ளது. சிர்சா-லூதியானா நெடுஞ்சாலையும் பர்னாலா வழியாகச் செல்கின்றது. பட்டிண்டாவிலிருந்து 65 கி.மீ. தொலைவிலும் லூதியானாவிலிருந்து 85 கி.மீ. தொலைவிலும் அமைந்துள்ளது.
# சங்குரூர்

**சங்குரூர்** (*Sangrur*) இந்திய மாநிலம் பஞ்சாபில் உள்ள நகரமாகும். சங்குரூர் மாவட்டத்தின் தலைநகரமாகும்.
# சங்குரூர்

## புவியியல்

சங்குரூர் கூறுகளில் அமைந்துள்ளது. இதன் சராசரி உயரம் 232&nbsp;மீட்டர்கள் (761&nbsp;அடி) ஆகும்.
# சங்குரூர்

## மக்கள்தொகையியல்

2011 கணக்கெடுப்பின்படி சங்குரூர் நகராட்சிப் பகுதியின் மக்கள்தொகை 88,043 ஆகும்; இதில் 46,931 ஆண்களும் 41,112 பெண்களுமாவர். பாலின வீதம் 876ஆக உள்ளது. ஆறு அகவைகளுக்கு குறைவான குழந்தைகளின் எண்ணிக்கை 9,027 ஆகவும் படிப்பறிவு வீதம் 83.54 % ஆகவும் உள்ளது.